DPRD Buléléng menyokong rencana Bupati Putu Agus Suradnyana (PAS) mengangkat makesami guru pengabdi menados guru kontrak yéning sampun lulus administrasi. Déwan ngajiang pisan rencana punika mangda kekirangan guru pungkuran puniki gelis kedabdabin. Riantukan punika, manut wakil rakyat ring daérah puniki, mangdané ring pembahasan APBD Perubahan warsa puniki, pemerintah ngicén usulan antuk nyayagang anggaran sané nénten keanggén selanturné kagenahang utawi diposisikan ring anggaran induk. Manut Ketua DPRD Gede Supriatna Soma wau lintang puniki, parindikan krisis guru puniki yuktinyané sampun nibénin saking lami lan nénten kedabdabin optimal, lianan punika keawinang akéhnyané guru ngeranjing masa pénsiun. Parindikan inucap kabligbagang ring acara Isin Gumi Radio Singaraja FM 92,0 Mhz rahina Anggara, 17 Méi 2016
Gung De, Jl.Ngurah Rai Singaraja
Puniki wantah pikayunan sané becik pisan saking kepala daérah, ring tengahing kantun akéh kakirangan guru ring Buléléng. Tiang gargita pisan antuk rencana puniki napi malih makesami guru pengabdian sané sampun mendaftar ring seléksi pengangkatan pacang keangkat. Patut pisan ngamolihang sokongan saking samian stékholder lan para wakil rakyat.
Ketut Artana, Banjar
Yukti pisan ring Buléléng kantun akéh kakirangan guru utamané antuk sida kagenahang ring makudang pendidikan dasar. Mawinan wéntennyané rencana pengangkatan samian guru pengabdi nike wantah pemineh becik pisan. Janten pisan pacang kesanggra becik lan gargita olih para guru sané sampun sué ipun mengabdi.
Komang Eby, Lovina
Antuk makesamian pacang keangkatnyané guru pengabdian punika wantah cihna ngarepang prinsip keadilan. Lianan punika rencana inucap taler antuk prasida gelis nagingin kekirangan guru ring sekolah kantos ke pedésaan. Indik kakirangan guru punika sinunggilnyané keawinang nyabran warsa pastika wénten guru sané pensiun.
Tanaya, Kp.Tinggi Singaraja
Kewicakan saking Bupati puniki wantah tepat pisan anggén nabdabin kekirangan guru ring Buléléng. Sekadi kauningin guru punika banget kaperluang ring kauripan puniki. Wantah saking guru i raga pacang ngamolihang ilmu lan pengetahuan, anggén sasuluh kauripan, mawinan patut punika keajiang pisan. (ama)
ban_Latn ban_Latn ban_Latn ban_Latn ban_Latn umb_Latn ban_Latn ban_Latn ban_Latn